Paprastoji andira

Paprastoji andira (Andira inermis) – pupinių (Fabaceae) šeimos medžių rūšis. Paplitusi tropinėje Amerikoje ir Karibuose: nuo Floridos ir Meksikos šiaurėje iki Brazilijos ir Paragvajaus pietuose.

Aukštis 35 m, kamieno skersmuo 70 cm. Lapai visažaliai, sudaro tankią lają. Žiedai rausvi. Auga daugiausia miškų upių pakrantėse, kartais ir pakelėse, ganyklose.

Paprastosios andiros mediena naudojama pramonėje. Žievė turi narkotinių, laisviančiųjų, kirmėles iš organizmo varančių savybių.

Kategorija:Pupiniai
Kategorija:Medžiai ir krūmai
Kategorija:Vaistiniai augalai